钦定古今图书集成/明伦汇编/宫闱典/第023卷 > 《皇太妃宫庆落成开启道场青词》前人
## 钦定古今图书集成/明伦汇编/宫闱典/第023卷 > 《皇太妃宫庆落成开启道场青词》前人

伏以良辰袭吉，华构一新。仰荷褒崇之私，得伸鞠育
之报。落成告备，法会有严。请命上穹，驰神真圣。庶精
神之必达，锡寿祉于无穷。

伏以蒙瞍奏功，验人和于缇室；日宫占物，效岁美于
黄云。庆自宫庭，泽均海宇。恭惟皇太后殿下，辅佐内
治，仪刑王家。推美国风，夙茂周南之化；考祥羲《易》，共
成坤厚之功。方迎日于三微，敢称觞于万寿。岂独宫
闱之愿，实同中外之懽。妾等猥以微躯，被蒙慈渥。仰
献冈陵之祝，庶殚草木之诚。

又。〈元祐三年十月三十日，〉

伏以候气葭灰，喜律筒之已应；课功彩线，知宫日之
初长。品物向荣，掖庭胥悦。恭惟皇太后殿下，母临四
海，妇应东朝。求贤审官，但有忧勤之志；躬俭节用，岂
忘澣濯之衣。宜福禄之日康，乐宫闱之无事。妾等滥
尘女职，“获奉慈颜。愿先柏酒以称觞，更指椿年而献
寿。”

伏以“三元资始，磔禳以饯馀寒；万宝更新，燔烈以兴
嗣岁。恭惟皇太后殿下，道光沩汭，德配周南。辅导两
朝，孝慈格于上下；仪刑九御，恭俭闻于遐迩。顺履三
阳，诞膺百禄。妾等幸班禁掖，久被馀光。莫报生成之
恩，但祝灵长之算。”